രണ്ട് സ്മാര്ട്ട്ഫോണ് 4500 രൂപയ്ക്ക് ലഭിച്ചത് സോപ്പും ബെല്റ്റും കുടുങ്ങിയത് 46 യുവതികളടക്കം 53 പേര് ന്യൂഡല്ഹി: വന് വിലക്കുറവില് സ്മാര്ട്ട്ഫോണുകള് വാഗ്ദാനം ചെയ്ത് പണം തട്ടുന്ന വമ്ബന് സംഘം പിടിയില്. ഡല്ഹി രോഹിണിയിലെ രണ്ട് കോള് സെന്ററുകളില് നടത്തിയ റെയ്ഡിലാണ് തട്ടിപ്പിന് പിന്നിലുള്ള 53 പേരെ പോലീസ് അറസ്റ്റ് ചെയ്തത്. പിടികൂടിയവരില് 46 പേരും യുവതികളാണ്. രോഹിണിയില് പ്രവര്ത്തിക്കുന്ന രണ്ട് അനധികൃത കോള് സെന്ററുകള് കേന്ദ്രീകരിച്ചാണ് വന് തട്ടിപ്പ് നടന്നിരുന്നതെന്ന് ഡെപ്യൂട്ടി കമ്മീഷണര് പ്രണവ് തായല് മാധ്യമങ്ങളോട് പ്രതികരിച്ചു . ഇതിലൊരു കോള് സെന്റര് പ്രവര്ത്തിച്ചിരുന്നത് തപാല് വകുപ്പ് ജീവനക്കാരന്റെ നേതൃത്വത്തിലായിരുന്നു. തപാല് വകുപ്പ് ഉദ്യോഗസ്ഥരാണെന്നും മറ്റു കമ്ബനി പ്രതിനിധികളാണെന്നും പറഞ്ഞാണ് കോള്സെന്ററിലെ ജീവനക്കാര് ആളുകളെ ഫോണില് ബന്ധപ്പെട്ടിരുന്നത്. 18,000 രൂപ വിലയുള്ള രണ്ട് സ്മാര്ട്ട്ഫോണുകള് 4500 രൂപയ്ക്ക് ലഭിക്കുമെന്നായിരുന്നു ഇവര് കാര് നല്കിയത് . തുടര്ന്നാണ് നിരവധി പേര് തട്ടിപ്പില് വീണത് . എന്നാല് ഫോണിന് ഓര്ഡര് നല്കിയവര്ക്ക് നിലവാരമില്ലാത്ത സോപ്പും ബെല്റ്റും പഴ്സുമെല്ലാം അയച്ചാണ് പ്രതികള് പണം തട്ടിയിരുന്നത്. ഇടപാടിന് വിശ്വാസ്യത കൂട്ടാനായി പോസ്റ്റ് ഓഫീസ് വഴിയാണ് ഇവര് പാര്സലുകള് അയച്ചിരുന്നതെന്നും പോലീസ് ചൂണ്ടിക്കാട്ടി . കോള്സെന്ററുകളില്നിന്ന് ആറ് കമ്ബ്യൂട്ടറുകളും ബാര് കോഡ് സ്കാനറും 86 മൊബൈല് ഫോണുകളും ചില രേഖകളും ചില പാഴ്സലുകളും പോലീസ് പിടിച്ചെടുത്തിട്ടുണ്ടെന്നാണ് വിവരം . വിവിധ സംസ്ഥാനങ്ങളിലുള്ള നിരവധിപേര് ഇവരുടെ തട്ടിപ്പിനിരയായിട്ടുണ്ടെന്നാണ് പോലീസ് ഭാഷ്യം .The post രണ്ട് സ്മാര്ട്ട്ഫോണ് 4500 രൂപയ്ക്ക് ലഭിച്ചത് സോപ്പും ബെല്റ്റും കുടുങ്ങിയത് 46 യുവതികളടക്കം 53 പേര് first appeared on MalayalamExpressOnline.